CELEX: 52008PC0212
Language: lt
Date: 2008-04-24
Title: Pasiūlymas Tarybos reglamentas [data] kuriuo iš dalies keičiamas Tarybos reglamentas (EB) Nr. 1371/2005, įvedantis galutinį antidempingo muitą Jungtinių Amerikos Valstijų ir Rusijos kilmės orientuoto grūdėtumo plokščių valcavimo produktų iš silicinio elektrotechninio plieno importui, ir panaikinami antidempingo muitai, nustatyti Reglamentu (EB) Nr. 1371/2005 importuojamiems Rusijos kilmės orientuoto grūdėtumo plokščių valcavimo produktams iš silicinio elektrotechninio plieno

|

52008PC0212

Pasiūlymas Tarybos reglamentas [data] kuriuo iš dalies keičiamas Tarybos reglamentas (EB) Nr. 1371/2005, įvedantis galutinį antidempingo muitą Jungtinių Amerikos Valstijų ir Rusijos kilmės orientuoto grūdėtumo plokščių valcavimo produktų iš silicinio elektrotechninio plieno importui, ir panaikinami antidempingo muitai, nustatyti Reglamentu (EB) Nr. 1371/2005 importuojamiems Rusijos kilmės orientuoto grūdėtumo plokščių valcavimo produktams iš silicinio elektrotechninio plieno  /* KOM/2008/0212 galutinis */  

	[pic] | EUROPOS BENDRIJŲ KOMISIJA |Briuselis, 24.4.2008KOM(2008) 212 galutinisPasiūlymasTARYBOS REGLAMENTAS[data]kuriuo iš dalies keičiamas Tarybos reglamentas (EB) Nr. 1371/2005, įvedantis galutinį antidempingo muitą Jungtinių Amerikos Valstijų ir Rusijos kilmės orientuoto grūdėtumo plokščių valcavimo produktų iš silicinio elektrotechninio plieno importui, ir panaikinami antidempingo muitai, nustatyti Reglamentu (EB) Nr. 1371/2005 importuojamiems Rusijos kilmės orientuoto grūdėtumo plokščių valcavimo produktams iš silicinio elektrotechninio plieno(pateikta Komisijos)AIŠKINAMASIS MEMORANDUMAS1. Pasiūlymo aplinkybės |Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas), taikymu. |Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |Pasiūlymo srityje galiojančios nuostatos Reglamentas (EB) Nr. 1371/2005, įvedantis galutinį antidempingo muitą Jungtinių Amerikos Valstijų ir Rusijos kilmės orientuoto grūdėtumo plokščių valcavimo produktų iš silicinio elektrotechninio plieno importui. Sprendimas 2005/622/EB, kuriuo prisiimami įsipareigojimai, pateikti vykdant antidempingo tyrimą dėl orientuoto grūdėtumo karšto valcavimo prekių iš silicinio elektrotechninio plieno, kurių kilmės šalys yra Jungtinės Amerikos Valstijos ir Rusija, importo. Reglamentas (EB) Nr. 41/2008, iš dalies keičiantis Reglamentą (EB) Nr. 1371/2005, įvedantį galutinį antidempingo muitą Jungtinių Amerikos Valstijų ir Rusijos kilmės orientuoto grūdėtumo plokščių valcavimo produktų iš silicinio elektrotechninio plieno importui. |Derėjimas su kitomis Europos Sąjungos politikos sritimis ir tikslais Netaikytina. |2. Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |Atliekant tyrimą su šia tyrimo procedūra susijusios suinteresuotosios šalys, remdamosi pagrindinio reglamento nuostatomis, turėjo galimybę ginti savo interesus. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. |3. Teisiniai pasiūlymo aspektai |Siūlomų veiksmų santrauka 2007 m. vasario 23 d. Komisija inicijavo galiojančių antidempingo priemonių, taikomų importuojamiems, inter alia, Rusijos kilmės orientuoto grūdėtumo plokštiems valcavimo produktams iš silicinio elektrotechninio plieno, dalinę tarpinę peržiūrą. Vykdant peržiūrą buvo tiriamas poreikis toliau taikyti, panaikinti arba iš dalies pakeisti galiojančias priemones, taikomas dviem Rusijos eksportuotojams, kurie susijungė ir sudarė naują juridinį asmenį. Pridedamas pasiūlymas iš dalies pakeisti Reglamentą (EB) Nr. 1371/2005 grindžiamas galutinėmis išvadomis, kad naujo susijungusio juridinio asmens dempingo lygis buvo de minimis ir kad antidempingo priemonės, taikomos importuojamiems Rusijos kilmės orientuoto grūdėtumo plokštiems valcavimo produktams iš silicinio elektrotechninio plieno, turėtų būti panaikintos, o tyrimas baigtas vadovaujantis pagrindinio reglamento 9 straipsnio 3 dalimi. Todėl Tarybai siūloma priimti pridedamą reglamento pasiūlymą, kuris turėtų būti paskelbtas Europos Sąjungos oficialiajame leidinyje. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytų priežasčių. |Veiksmų pobūdis yra aprašytas minėtame pagrindiniame reglamente, nesuteikiant galimybės taikyti nacionalinį sprendimą. |Nuoroda apie Bendrijai, šalių vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos laikymą proporcinga pasiūlymo tikslui netaikoma. |Pasirinkta priemonė |Siūloma priemonė – reglamentas. |Kitos priemonės būtų netinkamos dėl toliau nurodytos priežasties. Kitos priemonės būtų netinkamos, nes minėtame pagrindiniame reglamente kitų galimybių nenumatyta. |4. Poveikis biudžetui |Pasiūlymas neturi poveikio Bendrijos biudžetui. |PasiūlymasTARYBOS REGLAMENTAS[data]kuriuo iš dalies keičiamas Tarybos reglamentas (EB) Nr. 1371/2005, įvedantis galutinį antidempingo muitą Jungtinių Amerikos Valstijų ir Rusijos kilmės orientuoto grūdėtumo plokščių valcavimo produktų iš silicinio elektrotechninio plieno importui, ir panaikinami antidempingo muitai, nustatyti Reglamentu (EB) Nr. 1371/2005 importuojamiems Rusijos kilmės orientuoto grūdėtumo plokščių valcavimo produktams iš silicinio elektrotechninio plienoEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 9 straipsnį ir 11 straipsnio 3 dalį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. GALIOJANČIOS PRIEMONĖS(1) Reglamentu (EB) Nr. 1371/2005[2] Taryba nustatė galutinį antidempingo muitą importuojamiems Jungtinių Amerikos Valstijų (toliau – JAV) ir Rusijos kilmės orientuoto grūdėtumo plokštiems valcavimo produktams iš silicinio elektrotechninio plieno (toliau – orientuoto grūdėtumo elektrotechniniai plieno lakštai, angl. GOES ) (toliau – galutinis reglamentas).(2) Sprendimu 2005/622/EB[3] Komisija priėmė dviejų bendradarbiaujančių eksportuojančių gamintojų, kurių į Bendriją eksportuojamiems orientuoto grūdėtumo elektrotechniniams plieno lakštams buvo nustatytas specialus konkrečiai bendrovei taikomas muitas (31,5 % – AK Steel Corporation , JAV, ir 11,5 % – Novolipetsk Iron and Steel Corporation ( NLMK ), Rusija) įsipareigojimus dėl kainų. Antidempingo muitai taikomi importui iš visų kitų bendrovių (išskyrus Viz Stal (Rusija), kuriai taikomas 0 % dydžio muitas): 37,8 % – JAV ir 11,5 % – Rusijoje.B. PRAŠYMAS ATLIKTI PERŽIŪRĄ(3) 2007 m. pradžioje Komisijai buvo pranešta, kad NLMK įsigijo 100 % bendrovės Viz Stal . Buvo pateiktas orientuoto grūdėtumo elektrotechninių plieno lakštų gamybos, pardavimo ir platinimo pagal naująją bendrovių organizacinę struktūrą įrodymas. Todėl atrodė, kad aplinkybės, kuriomis remiantis buvo nustatytos priemonės, pasikeitė ilgam, o dempingo skirtumas pagal naująją organizacinę struktūrą labai skiriasi, palyginti su galiojančių priemonių lygiu.(4) Nustačiusi, jog yra pakankamai prima facie įrodymų, kad NLMK ir Viz Stal taikomi individualūs muitai nebėra tinkami, ir, pasikonsultavusi su Patariamuoju komitetu vadovaudamasi pagrindinio reglamento 11 straipsnio 3 dalimi[4]Komisija Europos Sąjungos oficialiajame leidinyje paskelbtu pranešimu (toliau – pranešimas apie inicijavimą) inicijavo ex officio dalinę tarpinę peržiūrą. Siekiant naujai susijungusiai bendrovei nustatyti vieną priemonę ir apskaičiuoti jos dydį buvo tiriamas tik dviejų Rusijos eksportuojančių gamintojų NLMK ir Viz Stal dempingo lygis. Kaip nurodyta pranešime apie inicijavimą, šis tyrimas turėjo būti atliekamas remiantis duomenimis, surinktais per tyrimą, po kurio nustatytos šiuo metu galiojančios priemonės.C. NAGRINĖJAMASIS PRODUKTAS(5) Nagrinėjamasis produktas yra orientuoto grūdėtumo plokšti valcavimo produktai iš silicinio elektrotechninio plieno, kurių storis yra didesnis nei 0,16 mm ir kurių klasifikaciniai KN kodai šuo metu yra ex 7225 11 00 (kurių plotis 600 mm arba daugiau) ir ex 7226 11 00 (kurių plotis mažesnis nei 600 mm).(6) Orientuoto grūdėtumo elektrotechniniai plieno lakštai gaminami iš karštai valcuotų ritinių iš skirtingo storio silicinio legiruoto plieno, kad jų vienodu grūdėtumu galėtų būti užtikrinta didelė magnetinė skvarba. Nepakankamai didelė magnetinė skvarba vadinama „šerdies praradimu“ ir yra pirmasis produkto kokybės rodiklis.(7) Rinkoje produktai paprastai skirstomi į dvi kategorijas: didelės skvarbos arba didelio laidumo ir įprasti. Dėl didelės skvarbos šerdies praradimo galimybė yra mažesnė visų storių plokštėms. Tokios savybės yra ypač svarbios elektros energijos transformatorių gamintojams.D. TYRIMAS(8) Komisija apie peržiūros inicijavimą informavo Bendrijos orientuoto grūdėtumo elektrotechninių plieno lakštų gamintojus, visus žinomus Bendrijos importuotojus ir naudotojus, taip pat visus žinomus JAV ir Rusijos eksportuojančius gamintojus.(9) Komisija paprašė visų pirmiau minėtų šalių ir visų kitų šalių, kurios apie save pranešė per pranešime apie tyrimo inicijavimą nustatytą laikotarpį, pateikti informaciją. Komisija taip pat sudarė galimybę suinteresuotosioms šalims raštu pateikti savo nuomonę ir prašyti jas išklausyti.E. TYRIMO REZULTATAI1. Dempingo nustatymas(10) Kaip minėta pirmiau, susijungusio juridinio asmens dempingo skirtumas buvo apskaičiuotas remiantis duomenimis, surinktais tiriamuoju laikotarpiu, kai buvo atliekamas tyrimas, po kurio nustatytos galiojančios priemonės (toliau – pirminis tiriamasis laikotarpis). Remiantis šiais duomenimis, pagal bendrovėms NLMK ir Viz Stal nustatytų skirtumų svertinį vidurkį naujo susijungusio juridinio asmens dempingo skirtumas yra 0,7 %.2. Ilgalaikis pasikeitusių aplinkybių pobūdis(11) Pagal pagrindinio reglamento 11 straipsnio 3 dalį taip pat buvo tiriama, ar pasikeitusių aplinkybių pobūdis gali būti pagrįstai laikomas ilgalaikiu. Šiuo atžvilgiu naujoji bendrovė OJSC Novolipetsk Steel tyrime bendradarbiavo ir pateikė susijusios informacijos. Nagrinėjant šios bendrovės į Bendriją eksportuojamų produktų srautą taip pat bendradarbiavo šios nesusijusios bendrovės:- Tuscany Intertrade UK , Edinburgh, Jungtinė Karalystė- Moorfield Commodities Company , Lugano, ŠveicarijaAbiejų šių bendrovių patalpose buvo atlikti tyrimai vietoje.(12) Anksčiau bendrovė NLMK eksportavo produktus į Bendriją per savo susijusią bendrovę Stinol AG (Šveicarija). Tačiau nustatyta, kad nuo 2006 m. pradžios visi NLMK produktai į Bendriją buvo parduodami per nepriklausomus prekybininkus Tuscany Intertrade UK ir Moorfield Commodities Company . Nuo 2005 m. pabaigos Stinol AG yra neveikianti bendrovė.(13) Viz Stal anksčiau buvo Duferco grupės dalis ir eksportavo produktus per pavaldžiąsias Dufero bendroves, kaip antai Duferco SA Switzerland ir Duferco Commerciale Italy . Nuo 2006 m. gegužės mėn. visi Viz Stal produktai į Bendriją buvo parduodami per nepriklausomą prekybininką Moorfield Commodities Company .(14) Taip pat patvirtinta, kad naujojo juridinio asmens OJSC Novolipetsk Steel produktai importui į Bendriją buvo parduodami tik per šiuos du prekybininkus, toliau naudojant tuos pačius prekybos orientuoto grūdėtumo elektrotechniniais plieno lakštais kanalus.(15) Kalbant apie importo iš dviejų ankstesnių bendrovių NLMK ir Viz Stal kainas, 2005 m. rugpjūčio mėn. priėmus įsipareigojimą dėl kainų NLMK kas ketvirtį teikė Komisijai visą kainų stebėsenai reikalingą informaciją, kaip numatyta įsipareigojimo sąlygose. Po to, kai Viz Stal buvo perimta NLMK, Viz Stal pagal įsipareigojimą nuo 2006 m. rugpjūčio mėn. savanoriškai teikė savo pardavimo duomenis. Patvirtinta, kad tiek NLMK , tiek Viz Stal laikėsi įsipareigojimų dėl kainos ankstesniajai NLMK .(16) Nustatyta, kad Viz Stal , kurios produktams buvo taikomas 0 % antidempingo muitas, nuo 2006 m. rugpjūčio mėn. orientuoto grūdėtumo elektrotechninius plieno lakštus Bendrijos rinkoje pardavė tokia kaina, kuri buvo didesnė nei ta, kuria ši bendrovė pardavė savo produktus pirminiu tiriamuoju laikotarpiu. Be to, nustatyta, kad bendrovei Viz Stal pirminiu tiriamuoju laikotarpiu teko didžioji abiejų bendrovių pardavimo dalis ir kad ši bendrovė toliau eksportavo į EB žymiai didesnį orientuoto grūdėtumo elektrotechninių plieno lakštų kiekį nei NLMK.(17) Po to, kai 2005 m. rugpjūčio mėn. buvo nustatytos šiuo metu galiojančios priemonės Bendrijos ir pasaulio rinkos kainos žymiai padidėjo. Atsižvelgiant į pasaulyje tebevyraujančią didžiulę plieno produktų paklausą, negalima tikėtis, kad orientuoto grūdėtumo elektrotechninių plieno lakštų kainos per trumpą arba vidutinį laikotarpį labai sumažėtų. Atsižvelgiant į šį faktą ir į tai, kad Viz Stal (kuris ir 2006 m. į EB pardavė žymiai didesnį orientuoto grūdėtumo elektrotechninių plieno lakštų kiekį nei NLMK ir kuriam per pirminį tyrimą dempingo nenustatyta) nuo 2006 m. rugpjūčio mėn. padidino savo kainas, manoma, kad pirmiau 10 konstatuojamojoje dalyje nustatyti faktai yra ilgalaikio pobūdžio.F. IŠVADA(18) Atlikus pirminį tyrimą nustatyta, kad NLMK ir Viz Stal teko orientuoto grūdėtumo elektrotechninių plieno lakštų žinomo importo į Bendriją iš Rusijos visuma[5]. Be to, nustatyta, kad bendrovei OJSC Novolipetsk Steel ir toliau tenka visas orientuoto grūdėtumo elektrotechninių plieno lakštų eksporto iš Rusijos į Bendriją kiekis. Atsižvelgiant į tai ir į faktą, kad OJSC Novolipetsk Steel dempingo skirtumas yra de minimis , padaryta išvada, kad antidempingo priemonės, taikomos importuojamiems Rusijos kilmės orientuoto grūdėtumo elektrotechniniams plieno lakštams, turėtų būti panaikintos, o tyrimas užbaigtas vadovaujantis pagrindinio reglamento 9 straipsnio 3 dalimi.(19) Atsižvelgdama į šią išvadą Komisija sprendimu 2008/XXXX/EB[6] nusprendė, kad Komisijos sprendimu 2005/622/EB priimtas NLMK įsipareigojimas gali būti panaikintas,G. ATSKLEIDIMAS(20) Visoms šalims buvo pranešta apie esminius faktus ir aplinkybes, kuriais remiantis ketinta panaikinti priemones, taikomas importuojamiems Rusijos kilmės orientuoto grūdėtumo elektrotechniniams plieno lakštams, ir baigti tyrimą. Visoms šalims buvo suteikta galimybė teikti pastabas. Pastabų, dėl kurių reikėtų pakeisti išvadas, negauta.(21) Atskleidus išvadas Bendrijos pramonės atstovai teigė, jog nebuvo įrodyta, kad, kaip minėta pirmiau 17 konstatuojamojoje dalyje, orientuoto grūdėtumo elektrotechninių plieno lakštų kainos per trumpą arba vidutinį laikotarpį nemažės, todėl tyrimo pabaiga nėra pagrįsta. Pagrįsdami savo teiginį, kad tyrimo nereikėtų užbaigti, Bendrijos pramonės atstovai tvirtino, jog per kitus du metus orientuoto grūdėtumo elektrotechninių plieno lakštų gamybos pajėgumai pasaulyje išaugs daugiau nei 40 % ir gerokai viršys paklausą. Šie pajėgumai labiausiai išaugs Kinijos Liaudies Respublikoje. Bendrijos pramonės atstovai mano, kad tokiomis aplinkybėmis Rusija bus išstumta iš Kinijos rinkos ir iš naujo nukreips savo eksportą į Europos Sąjungą (toliau – ES). Atsižvelgiant į tai, kas minėta pirmiau, Bendrijos pramonės atstovai mano, kad tyrimo pabaiga nėra pagrįsta pasikeitusiomis ilgalaikio pobūdžio aplinkybėmis.(22) Tačiau reikia pažymėti, kad šiame tyrime buvo išnagrinėtas naujo susijungusio juridinio asmens dempingo skirtumas. Nustatyta, kad šis skirtumas buvo de minimis , kaip aprašyta pirmiau 10 ir 18 konstatuojamosiose dalyse. Kaip minėta pirmiau 11 konstatuojamojoje dalyje, buvo išnagrinėta, ar šis dempingo skirtumas bei naujoji bendrovės struktūra gali būti laikomi ilgalaikio pobūdžio. Atlikus tyrimą patvirtinta, kad šios pasikeitusios aplinkybės yra ilgalaikio pobūdžio. Tai, kad Rusijos eksportuotojai ateinančiais metais galėtų į ES eksportuoti papildomą kiekį, nekeičia išvados dėl ilgalaikio pasikeitusių aplinkybių pobūdžio,PRIĖMĖ ŠĮ REGLAMENTĄ:1 straipsnisTarybos Reglamento (EB) Nr. 1371/2005 1 straipsnio 1 dalis pakeičiama taip:„1. Importuojamiems Jungtinių Amerikos Valstijų kilmės orientuoto grūdėtumo plokštiems valcavimo produktams iš silicinio elektrotechninio plieno, kurie storesni nei 0,16 mm, ir kurių klasifikaciniai KN kodai yra ex 7225 11 00 (kurių plotis 600 mm arba didesnis)) (TARIC kodas 7225 11 00 10) ir ex 7226 11 00 (kurių plotis mažesnis nei 600 mm) (TARIC kodai 7226 11 00 11 ir 7226 11 00 91), nustatomas galutinis antidempingo muitas.“2 straipsnisAntidempingo muitai, Reglamentu (EB) Nr. 1371/2005 nustatyti importuojamiems Rusijos kilmės orientuoto grūdėtumo plokštiems valcavimo produktams iš silicinio elektrotechninio plieno, kurie storesni nei 0,16 mm ir kurių klasifikaciniai KN kodai yra ex 7225 11 00 (kurių plotis 600 mm arba didesnis) (TARIC kodas 7225 11 00 10) ir ex 7226 11 00 (kurių plotis mažesnis nei 600 mm) (TARIC kodai 7226 11 00 11 ir 7226 11 00 91), panaikinami, o tyrimas dėl Rusijos kilmės importo užbaigiamas.3 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).[2] OL L 223, 2005 8 27, p. 1. Reglamentas su paskutiniais pakeitimais, padarytais Reglamentu (EB) Nr. 41/2008 (OL L 16, 2008 1 19, p. 1).[3] OL L 223, 2005 8 27, p. 42.[4] OL C 39, 2007 2 23, p. 26.[5] Žr. Reglamento (EB) Nr. 1371/2005 61 konstatuojamąją dalį.[6] OL L ................